text: Sidste udkald for Sønderjyske?
  27 marts 2016 kl. 09.22
  Esbjerg Energy fører semifinaleserien mod Sønderjyske med 2-0, før de to klubber søndag aften atter mødes i et opgør, der er noget nær sidste udkald for Sønderjyske.
  Presset ligger på Sønderjyske inden aftenens kamp i SE Arena i Vojens.
  – Vi har lukket 11 mål ind på to kampe, så vores defensiv skal være meget bedre.  Vi skal undgå de defensive fejl, bevare det fysiske pres på Esbjerg og beskytte vores målmand bedre, så de ikke får lov at score som i gårog kan vi det, har vi en god chance for at komme tilbage i serien, siger  cheftræner Dan Cemans til Sønderjyskes hjemmeside.
  Sønderjyske håber på, at publikum kan gøre en forskel på hjemmebanen i Vojens i aften, hvor der er kampstart kl. 19.
  - Vi har rigtig, rigtig meget brug for fansene nu. Vi virkelig brug for den ekstra opbakning fra lægterne, hallen må gerne koge og vores fans må gerne lægge alt det tryk de kan, siger Sønderjyskes den rutinerede angriber Mads Lund.
  Carsten Gerhardt, formand for Esbjergs fanklub Yellow Inferno, tror på den tredje sejr på stribe:
  - Jeg er blevet postivt overrasket. Vi vinder semifinaleserien, for vi har et godt sammenhold i truppen, siger Carsten Gerhardt til TV SYD.
  